<classify> Azam FC ina nafasi kubwa ya kukutana na Bidvest, ambayo imetoka kushinda mabao 3-0 dhidi ya Light Stars ya Shelisheli kwenye mchezo wa raundi ya awali ya michuano hiyo na sasa watacheza mchezo wa marudiano, jijini Johannesburg, Afrika Kusini wikiendi hii.Mchezo wa kwanza baina ya Azam FC na Bidvest Wits unatarajia kufanyika Machi 12 mwaka huu kwenye Uwanja wa Bidvest huko Johannesburg saa 12.00 jioni kwa saa za Afrika Mashariki kabla ya kurudiana nao Azam Complex Machi 20 mwaka huu saa 9.00 Alasiri.Akizungumza na mtandao wa Ofisa Mtendaji Mkuu wa Azam FC, Saad Kawemba, alisema kambi hiyo maalumu itaweka nchi jirani na Afrika Kusini siku nne kabla ya kuelekea nchini humo.Tulipata nafasi ya kwenda Ndola, Zambia ile ilikuwa ni sehemu yetu ya kujiandaa na mechi za Kimataifa japo watu walitubeza, lakini tunasema ndio hivyo na kuelekea kwenye mechi hiyo kocha keshaweka programu yake tayari utawala umeshaifanyia kazi. Timu itaweka kambi nje ya nchi kwa takribani siku nne katika moja ya nchi jirani na Afrika Kusini tutakaa hapo na baadaye tutakwenda Johannesburg moja kwa moja siku moja kabla ya mechi, alisema Kawemba.  <topic>: MICHEZO 